নারীদের মধ্যে হৃদরোগ নিয়ে একজন বড় গবেষক এবং আরকানমাস বিশ্ববিদ্যালয়ের বিজ্ঞানী ডক্টর জিন. সি. ম্যাকসুইনি বলেন, হার্ট এটাকের একনম্বর ও বৈশিষ্টসূচক উপসর্গ হিসেবে আমরা মনে করি ‘বুকে ব্যথা’ তবে সব হার্ট এটাকে বুক ব্যথা নাও হতে পারে এবং হার্ট থেকে নয় অন্যযন্ত্র থেকেও বুক ব্যথা অনেক সময় হতে পারে। হূদরোগ জনিত বুক ব্যথা হয় সাধারনত: বুকের মধ্যখানে, কেন্দ্রের সামান্য বামেও হতে পারে। “এমন ব্যথা যে মনে হতে পারে, একটি বিশাল হাতি পা দিয়ে বুক গুড়িয়ে দিচ্ছে বা হাতি বুকে বসে আছে।” আবার এমনও হতে পারে যে বুকে চাপ, বা বুকে মোচড় বা বুক ভরাট এমন অস্বস্তির অনুভূতি। মেয়েরা হার্টের ব্যথা অনুভব করেন অনেক সময় সামান্য একটু ব্যথা হিসেবে। ব্যথার জন্য আমেরিকায় খুব বেশি ব্যবহূত হয় টাইলেনল। তাই ম্যাকসুইনি বলেন, “নারীরা এমনও বলেন, কি এমন ব্যথা, সামান্য, টাইলেনল খাবার মত ব্যথাও হয়নি।” অথচ এ হয়ত হার্টের ব্যথা। পুরুষদের চেয়ে একটু ভিন্ন উপসর্গ হতে পারে মহিলাদের। যেমন বুকজ্বলা, বুকে ব্যথা বা অস্বস্তি নয়। বুকজ্বলা হতে পারে হার্টের অসুখের জন্য। নারীদের হার্টের অসুখ সম্বন্ধে অপর বিশেষজ্ঞ নিউইয়র্ক সিটির ল্যাঙ্গোন মেডিকেল সেন্টারের বিশেষজ্ঞ ডা: নাইকা গোল্ডবার্গ বলেন, “পাকস্থলীর ব্যথা বলে ভ্রম করেন অনেকেই